EkBass/fiwiki-20250220-pages-articles huggingface dataset:
Marauder (albumi)

Marauder on vuonna 1981 julkaistu Blackfoot-yhtyeen albumi. Se sisältää yhtyeen tunnetuimpia kappaleita kuten "Good Morning", "Rattlesnake Rock 'N' Roller" ja "Fly Away". == Kappaleet == Kaikki kappaleet kirjoittaneet Medlocke & Spires, ellei toisin mainittu. # # # # # # # # # == Kokoonpano == * Rick Medlocke – laulu, kitara * Charlie Hargrett – kitara * Greg T. Walker – basso, kosketinsoittimet, laulu * Jakson Spires – rummut, perkussio, laulu === Vierailevat muusikot === * Pat McCaffrey – kosketinsoittimet, puhaltimet * Donna D. Davis, Pamela T. Vincent – taustalaulu * Henry Weck – perkussio * Dave Cavender – trumpetti * Shorty Medlocke – banjo == Arviot == * Allmusic: http://www.allmusic.com/album/marauder-mw0000203464 == Aiheesta muualla == * Marauder discogs.com -sivustolla == Lähteet == Luokka:Blackfootin albumit Luokka:Vuoden 1981 albumit
Highway Song – Live

Highway Song - Live on Blackfootin Euroopan-kiertueella Isossa-Britanniassa 1982 nauhoitettu livealbumi. Albumi julkaistiin alun perin vain Euroopassa. == Kappaleet == Kaikki kappaleet kirjoittaneet Medlocke/Spires, ellei toisin mainittu. # # # # # # # # # # # == Kokoonpano == * Rick Medlocke – laulu, kitara * Charlie Hargrett – kitara * Greg T. Walker – basso, laulu * Jakson Spires – rummut, laulu == Arviot == * Allmusic: http://www.allmusic.com/album/highway-song-live-mw0000215168 == Aiheesta muualla == * Highway Song Live discogs.com -sivustolla == Lähteet == Luokka:Blackfootin albumit Luokka:Vuoden 1982 konserttitallenteet
Gil Melle

Gil Melle (myös Mellé; 31. joulukuuta 1931 – 28. lokakuuta 2004) oli yhdysvaltalainen jazzsaksofonisti, säveltäjä ja kuvataiteilija. Toisinaan hän yhdisti kuvataiteen ja musiikin, ja sen lisäksi, että töitä oli esillä useissa gallerioissa, niitä päätyi myös äänilevyjen kansiin. New Yorkissa syntynyt Melle sai 19-vuotiaana levytyssopimuksen Blue Note Recordsilta. Hän ei kuitenkaan ollut muusikkona pelkkä jazzartisti vaan myös tuottelias elokuva- ja televisiomusiikin säveltäjä. Hän sai Golden Globe -ehdokkuuden työstään elokuvassa Andromeda uhkaa (1971). Hän oli erityisen viehtynyt elektronisesta musiikista, jota hän sekä esitti että sävelsi. Melle kuoli vuonna 2004 sydänkohtaukseen kotonaan Malibussa Kaliforniaan. == Lähteet == * Muistokirjoitus allaboutjazz.comissa == Aiheesta muualla == * Luokka:Yhdysvaltalaiset jazzsaksofonistit Luokka:Yhdysvaltalaiset jazzmusiikin säveltäjät Luokka:Yhdysvaltalaiset elokuvasäveltäjät Luokka:Yhdysvaltalaiset taidemaalarit Luokka:Yhdysvaltalaiset kuvanveistäjät Luokka:Vuonna 1931 syntyneet Luokka:Vuonna 2004 kuolleet
Siogo

Siogo on Blackfootin albumi vuodelta 1983. Yhtyeeseen oli tuolloin liittynyt Uriah Heepistä tuttu kosketinsoittaja Ken Hensley. Musiikillisesti albumi edustaa tuolloin muodissa ollutta kaupallista heavy rockia southern rock- vaikutteiden jäädessä vähemmälle. == Kappaleet == Kaikki kappaleet kirjoittaneet Medlocke & Spires, ellei toisin mainittu. # # # # # # # # # # == Kokoonpano == * Rick Medlocke – laulu, kitara * Charlie Hargrett – kitara * Ken Hensley – kosketinsoittimet, laulu, slide-kitara * Greg T. Walker – basso, laulu * Jakson Spires – rummut, perkussio, laulu \+ * Mike Osborne, LaLa – taustalaulu == Arviot == * Allmusic: http://www.allmusic.com/album/siogo- mw0000219357 == Aiheesta muualla == * Siogo discogs.com -sivustolla == Lähteet == Luokka:Blackfootin albumit Luokka:Vuoden 1983 albumit
Vertical Smiles

Vertical Smiles on Blackfootin albumi vuodelta 1984. Albumin tekoa varjostivat yhtyeen sisäiset erimielisyydet (kitaristi Charlie Hargrett erosi kesken levytyksen) ja kaiken lisäksi levy-yhtiö teetti albumin toiseen kertaan ensimmäisen version ollessa heidän mielestään julkaisukelvoton. Albumi jäi yhtyeen viimeiseksi sen varsinaisena toimintakautena. == Kappaleet == # # # # # # # # # == Kokoonpano == * Rick Medlocke – laulu, kitara, kitara- syntetisaattori * Ken Hensley – kosketinsoittimet, laulu * Greg T. Walker – basso, laulu * Jakson Spires – rummut, perkussio, laulu \+ * Sherri Jarrell – taustalaulu == Arviot == * Allmusic: http://www.allmusic.com/album/vertical- smiles-mw0000215492 == Aiheesta muualla == * Vertical Smiles discogs.com -sivustolla == Lähteet == Luokka:Blackfootin albumit Luokka:Vuoden 1984 albumit
Luettelo City of Heroes -universumin henkilöistä

Tämä on luettelo kuvitteellisen City of Heroes -universumin hahmoista jotka esiintyvät City of Heroes -pelissä, sen sisarpelissä City of Villainsissa sekä näihin peleihin liittyvissä oheistuotteissa kuten sarjakuvissa ja korttipeleissä. Luettelo on keskeneräinen. == Sankarit == * Apex * Captain Dietrich * Castle * Foreshadow * Hero 1 * Hero One * Horus, egypti-teemainen sankari, joka melkein kuoli Riktisodassa, mutta selvisi kuitenkin hengissä. * Lady Grey, Vanguardin johtaja * Lord Pyre * Manticore * Miss Liberty * Ms.Liberty * Mirror Spirit, W.I.S.D.O.M.in jäsen * Numina * Positron * Rose Star, japanilais-venäläinen sankari, joka on W.I.S.D.O.M.in jäsen. * Salamatuli * Sister Psyche * Spark Blade, W.I.S.D.O.M.in jäsen. * Statesman * Synapse * War Witch * Wavelenght == Roistot == * Akarist * Arakhn * Archon Burkholder * Baron Zoria * Black Scorpion * Black Swan * Captain Castillo, Sky Ridersien jäsen. * Captain Mako, mutantti, joka on yksi Arachnoksen johtajista. * Clockwork King * Doctor Aeon, ilkeä tiedemies ja Arachnoksen jäsen. * Doctor Quatrexin * Doctor Vahzilok * Dominatrix * Envoy of Shadows * Ghost Widow * Lilitu * Lord Nemesis * Lord Recluse, Arachnoksen korkea- arvoisin johtaja ja Statesmanin arkkivihollinen. * Maestro * Night Widow Nocturne * Nosferatu * Requeim * Riktit, muukalaisrotu, joka aiheutti ensimmäisen ja toisen Rikti sodan. * Scirocco * Silver Mantis * Tyrant * Vandal * Widdershins, Arachnoidien johtaja. * Wretch == Ryhmät == * 5th colonn; Akselivaltojen superagenteista koottu ryhmä, joka taisteli liittoutuneita vastaan toisessa maailmansodassa ja vielä sen jälkeen. Yhdistyi myöhemmin fasistisen Councilin kanssa. * Arachnoids; geneettisesti muokattuja ihmisiä, joilla on hämähäkkimäiset mekaaniset kädet. * Arachnos; Paragon Cityn tunnetuin rikollisjärjestö. Arachnoksen jäsenet ovat Freedom Phalanxin vannoutuneita vihollisia. * Clockwork * Hellions; Satanistinen katujengi. * Banished Pantheon * Skulls; paikallinen rikollisliiga, jotka ryöstävät tavallisia ihmisiä kaduilla. * Nemesis; Ilkeän iedemiehen Lord Nemesiksen johtama ryhmä, jota pidetään vähintään yhtä vaarallisena kuin Arachnosia. * Council; Fasistinen ryhmä, joka liitti myöhemmin myös natsijärjestö 5th colonnin joukkoihinsa. * Family; mafiaryhmä, joka kerää varoja huumekaupan, uhkapelin ja prostituution avulla. * Praetorians; Toisesta ulottuvuudesta tullut ryhmä, jonka jäsenet ovat Maan sankareiden pahoja vastineita. * Circle of Thorns; Maageista, haamuista ja demoneista koostuva, magiaa harjoittava superroistoryhmä. * Freedom Phalanx; Paragon Cityn tunnetuin supersankariryhmä, jota Statesman johtaa. * Carnival of Shadows; Sirkustaiteilijoista koostuva superroistoryhmä, jonka voimamiehet, tulennielijät ja illuusionistit taistelevat pitääkseen johtajansa Vanessa DeVoren tyytyväisenä. * W.I.S.D.O.M. Luokka:Luettelot kuvitteellisista henkilöistä
Keri Hulme

Keri Hulme (9. maaliskuuta 1947 Christchurch – 27. joulukuuta 2021) oli uusiseelantilainen kirjailija. Hän voitti vuonna 1985 Booker-palkinnon romaanillaan The Bone People (1984), joka on suomennettu nimellä Mauriora, maan voima (1987). Hän julkaisi tunnetun romaaninsa ohella runoutta ja lyhyttä proosaa.Keri Hulme (1947-) Pegasos Hän oli nimikkokirjailijana Otagon ja Canterburyn yliopistoissa.Keri Hulme Emory University - English Department == Lähteet == Luokka:Uusiseelantilaiset kirjailijat Luokka:Booker-palkinnon saajat Luokka:Vuonna 1947 syntyneet Luokka:Vuonna 2021 kuolleet
Liisa Lauerma

Liisa Lauerma (14. marraskuuta 1962 Hattula) on suomalainen lastenkirjailija. Lauerma on koulutukseltaan filosofian maisteri. Hän on työskennellyt pitkään suunnittelijana Sibelius-Akatemiassa. Vuonna 2008 Lauerma sai Suomen tietokirjailijat ry:n Tietopöllö-palkinnon. __NOTOC__ == Lasten tietokirjat == * Villit pillit-lasten urkukirja, Lasten Keskus 2007 * Enkelikirkko ja muita kirkkotarinoita, Edita 2002 * Tiikerinmetsästäjän koti ja muita tarinoita- lasten museo-opas, Edita 2000 * Sukuseikkailu, Lasten Keskus 2011 == Muu tuotanto == *Haapasalo, Lauerma, Nissinen, Suikkanen: Kirkkomusiikki, Edita 2004 ==Lähteet== == Aiheesta muualla == * Lasten Keskus Luokka:Suomalaiset lasten- ja nuortenkirjailijat Luokka:Vuonna 1962 syntyneet Luokka:Elävät henkilöt
Simuloitu todellisuus

Simuloidulla todellisuudella tarkoitetaan tilaa, jossa koettu todellisuus tuotetaan keinotekoisesti esimerkiksi tietokoneen avulla, jolloin simuloitua maailmaa ei pysty erottamaan ”todellisesta” maailmasta. Simuloidussa todellisuudessa saattaisi olla itsensä olemassaolosta tietoisia mieliä, jotka joko tietävät tai eivät tiedä olevansa simuloidussa todellisuudessa. Nick Bostromin esittämän simulaatiohypoteesin mukaan elämme jo tällä hetkellä simulaatiossa. Simulaatiohypoteesilla on yhteisiä piirteitä uniargumentin ja Platonin luolavertauksen kanssa. Simuloidun todellisuuden käsite eroaa virtuaalitodellisuudesta, sillä nykytekniikan muodostamassa virtuaalitodellisuudessa oleva pystyy helposti erottamaan olevansa keinotodellisuudessa, kun taas simuloitua todellisuutta olisi kenties mahdotonta erottaa ”oikeasta” todellisuudesta. Fiktiossa simulaatiohypoteesia on hyödynnetty muun muassa Matrix-elokuvan juonessa. Eri alojen tieteilijät ovat pohtineet ajatusta, että ihmiskunta elää tietokonepelin kaltaisessa simulaatiossa. Asian ympärille kokoontui keväällä 2016 joukko tutkijoita yhdysvaltalaisen astrofyysikon Neil deGrasse Tysonin johtamaan kokoukseen. ==Ajatuksen kritiikki== Filosofi Daniel Dennett on huomauttanut, että aidon tuntuisesti simuloitu todellisuus vaatisi suunnattoman määrän laskentatehoa. Havaitussa todellisuudessa on niin paljon tapahtumavaihtoehtoja, että sen simulointi johtaisi hetkessä ”kombinatoriseen räjähdykseen” ja laskennallisen vaativuuden rajattomaan kasvuun, elleivät nämä tapahtumavaihtoehdot olisi valmiiksi määritelty == Katso myös == * Aivot altaassa * Konetietoisuus * Olemassaolo * Omegapiste * Ontologia == Lähteet == == Kirjallisuutta == * Luokka:Filosofian termit Luokka:Mielenfilosofia Luokka:Metafysiikka Luokka:Elämä Luokka:Science fictionin käsitteet Luokka:Elämänfilosofia
Blood on the Tracks

Blood on the Tracks on Bob Dylanin viidestoista studioalbumi, joka ilmestyi tammikuussa 1975. Se on musiikillisesti rehevä ja vaihteleva ja sisältää suoria, rikkaita, tunteikkaita ja herkkiä laulutulkintoja. Sanoitukset käsittelevät muistin ja suhteiden pysymättömyyttä ja pirstaleisuutta. Veri, tuska, myrsky ja sade ilmenevät kymmenissä muodoissa. Blood on the Tracks kertoo tyytyväisyyden ja mielihyvän päättymisestä. Sitä pidetään yhtenä Dylanin parhaista levyistä. == Äänitykset == Uuden albumin äänitys aloitettiin 10. syyskuuta 1974 Columbia Studio A:ssa New Yorkissa. Äänityksissä soittivat Eric Weissberg Deliverance -yhtyeineen, pedalsteel-kitaristi Buddy Cage, Tony Braun ja Paul Griffin. Joulukuun lopulla Dylan matkusti Minneapolisiin, minne hänen veljensä David oli koonnut yhteen joukon muusikoita: basisti Bill Petersonin, kitaristi Ken Odegardin, rumpali Bill Bergin, kosketinsoittaja Greg Inhofferin ja 12-kielistä kitaraa soittavan Chris Weberin. He soittivat uusiksi kolmea lukuun ottamatta kaikki kappaleet.Shelton s. 538–539. ==Kappaleet== #"Tangled Up in Blue" – 5:42 #"Simple Twist of Fate" – 4:19 #"You’re a Big Girl Now" – 4:36 #"Idiot Wind" – 7:48 #"You’re Gonna Make Me Lonesome When You Go" – 2:55 #"Meet Me in the Morning" – 4:22 #"Lily, Rosemary and the Jack of Hearts" – 8:51 #"If You See Her, Say Hello" – 4:49 #"Shelter from the Storm" – 5:02 #"Buckets of Rain" – 3:22 == Lähteet == Luokka:Bob Dylanin albumit Luokka:Vuoden 1975 albumit
Helen Parrish

Helen Parrish (23. maaliskuuta 1924 – 22. helmikuuta 1959) oli yhdysvaltalainen näyttelijä. Hän aloitti uransa lapsinäyttelijänä mm. Our Gang -lyhytkomedioissa, mutta sai useita rooleja aikuisenakin. Hän kuoli syöpään 34-vuotiaana. Hänellä on tähti Hollywood Walk of Famella.http://www.hollywoodusa.co.uk/walkoffamestarlocations.htm#P . Parrishin äiti oli näyttelijä Laura R. Parrish (1887–1977); sisaruksia olivat näyttelijä, myöhempi ohjaaja Robert Parrish ja äkisti 10-vuotiaana kuollut lapsinäyttelijä Beverly Parrish. Ensimmäistä kertaa Parrish oli naimisissa käsikirjoittaja Charles Langin kanssa. Toinen puoliso oli televisiotuottaja John Guedel, joka eli vielä vuoteen 2001. == Lähteet == == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1924 syntyneet Luokka:Vuonna 1959 kuolleet
Robert Parrish

Robert R. Parrish (4. tammikuuta 1916 – 4. joulukuuta 1995) oli yhdysvaltalainen näyttelijä sekä elokuvaohjaaja ja -leikkaaja. Hän voitti leikkaajana Oscarin vuonna 1948 ja oli jälleen ehdolla 1950. Vuonna 1927 näyttelijänä debytoinut Parrish ryhtyi myös ohjaustöihin vuonna 1951. Parrish oli näyttelijä Laura R. Parrishin (1887–1977) poika. Näyttelijät Helen ja Beverly Parrish olivat hänen sisaruksiaan. == Aiheesta muualla == * Parrish, Robert Parrish, Robert Parrish, Robert Luokka:Oscar-palkinnon saajat Parrish, Robert Parrish, Robert Luokka:Yhdysvaltalaiset lapsinäyttelijät
Beverly Parrish

Beverly Parrish (10. toukokuuta 1919 – 27. helmikuuta 1930) oli varhain kuollut yhdysvaltalainen lapsinäyttelijä. Hän syntyi näyttelijäperheeseen Columbuksessa, Georgiassa. Äiti oli näyttelijä Laura R. Parrish (1887–1977); näyttelijät Helen ja Robert Parrish olivat sisaruksia. Beverly oli näistä kolmesta sisaruksesta keskimmäinen, mutta aloitti uransa kumpaakin muuta myöhemmin. Helen ja Robert debytoivat vuonna 1927, kun Beverly teki ensiesiintymisensä vasta vuonna 1930 A Tough Winter -nimisessä Our Gang -sarjan lyhytkomediassa. Esiintyminen jäi ainoaksi laatuaan, sillä nuori näyttelijä kuoli äkisti samana vuonna.Findagrave.com == Lähteet == == Aiheesta muualla == * Parrish, Beverly Parrish, Beverly Parrish, Beverly
Ħamrun Spartans FC

Ħamrun Spartans FC on vuonna 1907 perustettu jalkapalloseura Maltan Ħamrunista. Se voitti kaudella 2006–07 Maltan 1. divisioonan, ja on siitä lähtien pelannut Maltan Valioliigassa. Ħamrun Spartans on myös aiemmin pelannut useaan otteeseen korkeimmalla sarjatasolla ja joukkue on voittanut Maltan Valioliigan yhteensä seitsemän kertaa. == Palkinnot == Maltan Valioliiga * Voitot (10): 1913-14, 1917-18, 1946-47, 1982-83, 1986-87, 1987-88, 1990-91, 2020-21, 2022-23, 2023-24 Maltan Cup * Voitot (6): 1982-83, 1983-84, 1986-87, 1987-88, 1988-89, 1991-92 Maltan Super Cup * Voitot (5): 1987, 1988, 1989, 1991, 1992 ==Aiheesta muualla== *Joukkueen sivusto Luokka:Maltalaiset jalkapalloseurat
Kerit

Kerit (, yks. Κήρ) olivat kreikkalaisessa mytologiassa naispuolisia väkivaltaisen kuolon henkiä. He olivat Nyksin tyttäriä – Hyginus mainitsee isäksi EreboksenHyginus: Fabulae alkupuhe (engl. käännös). – ja siten heidän sisaruksiaan olivat moirat, Moros, Thanatos, Hypnos, Eris, Geras, Nemesis ja Kharon.Hesiodos: Theogonia ('Jumalten synty') 211–225 (engl. käännös). Siinä missä Thanatos oli rauhallisen kuoleman jumala, kerit yhdistettiin väkivaltaisiin ja julmiin kuolemiin. Kerit kuvattiin tummiksi vihaa uhkuviksi hahmoiksi, jotka riistivät kuolettavasti haavoittuneiden sielut mukaansa viedäkseen ne manalaan. Kereillä ei kuitenkaan ollut valtaa päättää ihmiselon pituudesta, vaan jumalat saattoivat joko pysäyttää tai kiirehtiä heitä. Jopa kuolevaiset saattoivat toimillaan lykätä kuolemaansa eteenpäin. == Lähteet == Luokka:Antiikin Kreikan jumalattaret
Vihreät (Itävalta)

Vihreät – vihreä vaihtoehto () on itävaltalainen vihreä puolue, joka perustettiin kahden ympäristöpuolueen Vereinte Grüne Österreichsin (suom. ’Itävallan yhdistyneet vihreät’) ja Alternative Liste Österreichsin (suom. ’Itävallan vaihtoehtolista’) jatkajaksi vuonna 1986. Vuoden 2017 aikana vihreät kärsi useista sisäisistä kiistoista. Maaliskuussa puolue erotti nuorisojärjestönsä, ja kesäkuussa vihreiden entinen johtaja Peter Pilz jäi valitsematta puolueen ehdokkaaksi tulevissa parlamenttivaaleissa. Pilz muodosti itsenäisen Pilzin listan (Liste Peter Pilz,Peter Pilz sagt, seine Partei wird „nie zum Leben erweckt“. derStandard.at. 1.8.2017, viitattu 29.12.2019. sittemmin Jetzt – Liste Pilz), joka mielipidemittauksissa nousi vihreiden edelle. Varsinaisissa vaaleissa vihreät jäi äänikynnyksen alle ja putosi parlamentista, kun taas Pilzin listan onnistui ylittää neljän prosentin äänikynnys. Vaalien jälkeen muodostettu Itävallan kansanpuolueen (ÖVP) ja Itävallan vapauspuolueen (FPÖ) yhteishallitus kaatui toukokuussa 2019 vapauspuolueen korruptioskandaaliin. Sen jälkeen pidetyissä ennenaikaisissa vaaleissa vihreät nousi takaisin kansallisneuvostoon saatuaan 13,9 prosenttia äänistä. Kansallisneuvostossa vihreistä tuli neljänneksi suurin puolue. Vaalituloksen jälkeen puolue ilmoitti olevansa valmis hallitusneuvotteluihin vaalivoittajan, Sebastian Kurzin johtaman kansanpuolueen, kanssa. Tammikuussa 2020 Itävaltaan saatiin lopulta yli kolme kuukautta vaalien jälkeen muodostettua uusi hallitus, jonka muodostivat kansanpuolue ÖVP ja Vihreät. Liittokansleriksi nousi taas ÖVP:n puoluejohtaja Sebastian Kurz. Liittokanslerin mukaan hallitusohjelmassa yhdistyvät molempien puolueiden tavoitteet, sillä mukana on sekä tiukkaa maahanmuuttopolitiikkaa että tiukkaa ympäristöpolitiikkaa, ÖVP:llä on hallituksessa kymmenen ministeriä ja vihreillä neljä. == Puheenjohtajat == Puheenjohtaja Toimikausi Freda Meissner- Blau 1986–1988 Johannes Voggenhuber 1988–1992 Peter Pilz 1992–1994 Madeleine Petrovic 1994–1995 Christoph Chorherr 1995–1997 Alexander van der Bellen 1997–2008 Eva Glawsichnig 2008–2017 Ingrid Felipe 2017 Werner Kogler 2017– == Lähteet == == Aiheesta muualla == * Vihreät Luokka:Itävallan puolueet Luokka:Vihreät puolueet Luokka:Euroopan vihreä puolue
Wachovia

Wachovia Corporation oli yksi Yhdysvaltain suurimmista pankkiketjuista. 30. kesäkuuta 2008 Wachovian varallisuus ylitti 800 miljardia dollaria. Subprime- kriisi ajoi kuitenkin pankin vaikeuksiin, ja lopulta se päätyi 1. tammikuuta 2009 Wells Fargon ostamaksi. == Historia == Wachovia-pankki perustettiin vuonna 1879 Pohjois-Carolinan osavaltion Winston-Salemissa. Siitä kasvoi yritysfuusioiden kautta yksi Yhdysvaltojen neljänneksi suurin rahoituslaitos. Merkittävin näistä oli vuonna 2001 tapahtunut First Unionin ja Wichivian yhdistyminen. Kolme vuotta aikaisemmin First Union ja CoreStates Financial Corporation olivat yhdistyneet Yhdysvaltojen suurimmassa pankkifuusiossa. Wachovia tarjosi palveluitaan 21 osavaltiossa 3300 toimipisteessä. Sen toimintaan kuuluivat asuntolainat, sijoitukset, omaisuudenhallinta sekä lanojen jälleenmyynti. Se kasvoi yritysfuusioiden kautta Y ==Subprime-kriisi== 26\. syyskuuta 2008 Wachovian kerrottiin aloittaneen alustavat neuvottelut yhdistymisestä. Pankin ostajaksi olivat tarjolla muun muassa Citigroup, Wells Fargo sekä Banco Santander. Wachovia neuvotteli aikaisemmin syyskuussa, pian Lehman Brothersin kaatumisen jälkeen tuloksettomasti myös Morgan Stanleyn kanssa.. 29\. syyskuuta 2008 ilmoitettiin, että Citigroup hankkii omistukseensa Wachovian pankkiliiketoiminnan. Citigroupin piti hoitaa kauppa osakevaihdolla, arvolla dollari per Wachovian osake, eli yhteensä noin 2,16 miljardia dollaria. Prosessin päätteeksi 1. tammikuuta 2009 Wachovian ostajaksi päätyi kuitenkin Wells Fargo, jonka kaupan ehdot ovat huomattavasti edullisemmat Wachovian osakkeenomistajille. Tarjouksen arvo oli 12,7 miljardia dollaria, eli noin 6 dollaria per osake. Citigroup luopui aikeestaan ostaa Wachovia, mutta vaatii hyvitystä oikeusteitse etuosto-oikeusasemansa rikkomisesta. ==Lähteet== ==Aiheesta muualla== *Wachovia.com Luokka:Yhdysvaltalaiset pankit
Kim Simonsson

Kim Simonsson (s. 1974 Helsinki) on suomalainen kuvataiteilija. Hän on valmistunut taiteen maisteriksi Taideteollisesta korkeakoulusta vuonna 2000. Simonsson toteuttaa figuratiivisia veistoksia keramiikasta. Hänet valittiin vuoden nuoreksi taiteilijaksi vuonna 2004.Art Arabia: Kim Simonsson Tampereen Taidemuseo: Kim Simonsson, Vuoden nuori taiteilija 2004 Vuonna 2009 hän sai Pro Arte -palkinnon tunnustuksena teknisestä osaamisesta ja omaperäisestä ilmaisusta. Ensimmäisen yksityisnäyttelynsä Simonsson piti Kluuvin galleriassa Helsingissä vuonna 2003. Yhteisnäyttelyihin hän on osallistunut vuodesta 1997 alkaen. Simonsson oli kesän 2009 Retretin luolaston päätaiteilija. Syksyllä 2009 hän piti Didrichsenin taidemuseossa Pro Arte -palkintonäyttelyn. Simonsson yhdistelee teoksissaan japanilaista mangaa ja länsimaisen kuvataiteen traditiota. Hänen dekoratiivisissa veistoksissaan, joiden lähtökohtana on pidetty vanhanajan posliinikoristeveistoksia, esiintyy muun muassa eläimiä, ihmisiä ja avaruusolioita.Wäinö Aaltosen museo: Kim Simonsson: Dekoraation variaatio Simonsson sanoo, että hänestä piti tulla taidemaalari. Kuvataideakatemiaan oli kuitenkin vaikea päästä, joten hän kokeili vaihtoehtoista reittiä Taideteollisen kautta, jossa piti valita joko tekstiili- tai keramiikkalinja. Hän valitsi jälkimmäisen ja huomasi pian sen omaksi alakseen. Simonsson on luovuttanut Helsingin lentoasemalle Finavian Art Gallery -sarjaan pitkäaikaislainaan teoksensa White Rabbit. Teoksen rikkoi elokuussa 2015 joku Delhiin matkalla olleen ryhmän jäsenistä. Simonsson uskoo saavansa teoksen korjatuksi.Kim Simonssonin teos rikottiin lentokentällä, Helsingin Sanomat 4.8.2015 == Kuvia julkisista teoksista == Tiedosto:Ett stycke himmel by Kim Simonsson 2004 Tammisaari.jpg|Ett stycke himmel, 2004, Raasepori (Tammisaari). Tiedosto:Kim Simonsson K J Stahlbergin muistolaatta 2005.JPG|K. J. Ståhlbergin muistolaatta, 2005, Helsinki Tiedosto:Idoli 1.jpg|Idoli, 2010, Kotka Tiedosto:Kim Simonsson muuntamoreliefit Turku.jpg|Temppeli, 2011, Turku. Tiedosto:Kim Simonsson Emma jättää jäljen 2017.JPG|Emma jättää jäljen, 2017, Espoo ==Lähteet== ==Aiheesta muualla== *Kim Simonssonin sivusto Luokka:Suomalaiset kuvanveistäjät Luokka:Suomalaiset keramiikkataiteilijat Luokka:Vuoden nuori taiteilija -palkinnon saajat Luokka:Vuonna 1974 syntyneet Luokka:Elävät henkilöt
Lene Hau

Lene Vestergaard Hau (s. 13. marraskuuta 1959 Vejle, Tanska) on tanskalainen fyysikko. Vuonna 1999 Haun johtama tutkijaryhmä onnistui hidastamaan valon nopeutta merkittävästi. Ryhmä sai nopeudeksi noin 17 metriä sekunnissa. Vuonna 2001 Haun johtama ryhmä onnistui hetkellisesti pysäyttämään valonsäteen. Saavutukset perustuivat supranesteen hyväksikäyttöön. Hau toimii Harvardin yliopiston professorina vuodesta 1999. Hän on saanut tutkimustyöstään useita palkintoja ja tunnustuksia. == Lähteet == == Aiheesta muualla == * Hau Lab. Luokka:Tanskalaiset fyysikot Luokka:Vuonna 1959 syntyneet Luokka:Elävät henkilöt
Roland Young

Roland Young () oli brittiläinen näyttelijä. Hän syntyi Lontoossa ja opiskeli Royal Academy of Dramatic Artissa. Hän on saanut kaksi tähteä Hollywood Walk of Famelle. Young debytoi West Endissä 1908 ja Broadwaylla 1912. Hän palveli Yhdysvaltain armeijassa ensimmäisessä maailmansodassa. Elokuvadebyytti tapahtui sodan jälkeen vuonna 1922 tohtori John Watsonin roolissa Sherlock Holmes -elokuvassa, jossa nimiroolin tulkitsi John Barrymore. Myöhempien elokuvien joukossa ovat Hetki sinun kanssasi (1932), Mies, joka teki ihmeitä (1936), Skandaalihäät (1940) ja Eikä yksikään pelastunut (1945). Rooli elokuvassa Kaupungissa kummittelee (1937) toi Youngille Oscar-ehdokkuuden. Näyttelijä kuoli New Yorkissa 65-vuotiaana luonnollisista syistä. == Aiheesta muualla == * Luokka:Brittiläiset näyttelijät Luokka:Hollywood Walk of Fame Luokka:Vuonna 1887 syntyneet Luokka:Vuonna 1953 kuolleet
Eläkeläinen muistelee

Eläkeläinen muistelee on suomalaisen kuvataiteilijan Kalervo Palsan (1947–1987) sarjakuva-albumi, jonka hän piirsi nimellä Markiisi de Palsa. Albumin kansialanimike on Harmaa komedia. Palsa piirsi sarjakuvan vuonna 1971, mutta se julkaistiin vasta vuonna 1990. Albumin kustantanut Like on julkaissut sarjakuvasta kaksi uusintapainosta, joista viimeisimmän vuonna 2002. Sarjakuva kertoo tasapainoisen ja menestyvän nekrofiilin, sadistin ja murhaajan Hannu Kolin tarinan, jonka keskeisessä osassa ovat kuoleman, seksin ja vallankäytön teemat kuten muissakin Palsan sarjakuvissa. Albumi sisältää paljon seksuaalisten perversioiden kuvauksia ja siinä on runsaasti myös homoseksuaalisia kohtauksia. Palsan oman kuvauksen mukaan “Sarjakuvani ovat syntyneet aikana, jolloin maalasin, runkkasin ja haudoin itsemurhaa, joten ne ovat sentyylisiä.” Palsa tiettävästi myös häpesi pornografisia sarjakuviaan ja tuhosi niitä polttamalla. Albumi sisältää runsaasti mustaa huumoria. Esipuheen albumiin on kirjoittanut Pekka Rönkkö. == Lähteet == * Päivi Liski: Undergroundia Pohjolan perukoilta. Ylioppilaslehti 11/2002. * Suomen Kuvataiteilijat -verkkomatrikkeli: Palsa Huugo Kalervo - Julkaisut. * Kiasma Magazine: Images by Porno-Kalle. Luokka:Vuoden 1990 kirjat Luokka:Suomalaiset sarjakuvat Luokka:Sarjakuva-albumit Luokka:Homoseksuaalisuus kirjallisuudessa
Ray Goulding

Raymond Walter GouldingNew York Times: Ray Goulding, 68, Genial Satirist As Part of Bob and Ray, Is Dead (20. maaliskuuta 1922 Lowell, Massachusetts - 24\. maaliskuuta 1990Radio Hall of Fame: Bob & Ray ) oli yhdysvaltalainen koomikko, joka muistetaan parhaiten koomikkopari Bob ja Rayn toisena osapuolena.bobandray.com Ray Goulding on nimetty sekä NAB Hall of FameenNAB Radio Hall of Fame Inductees että Radio Hall of Fameeninfoage.com: NBHF . ==Lähteet== ==Aiheesta muualla== * Luokka:Radio Hall of Fame Luokka:Yhdysvaltalaiset koomikot Luokka:Vuonna 1922 syntyneet Luokka:Vuonna 1990 kuolleet
B. Asperling

B. Asperling on 1600-luvun loppupuolella kirjoitetun shakkia käsittelevän tekstin kirjoittaja. Henkilön etunimeä ei tunneta. B. Asperling kirjoitti Traité de Lausanne -nimellä tunnetun teoksen vuoden 1690 tienoilla. Teoksen tekijä oli useita vuosia mysteeri, mutta se saatiin selville Clevelandissa säilytetystä teoksen kopiosta, jossa näkyi käsin kirjoitettuna teksti B. Asperling de Raroyne, Garde Suisse. Raroyne oli kirjoitettu väärin, ja sillä tarkoitettiin Rarognea. Traité de Lausannen sisällöstä paljon tuli suoraan Grecolta ja muilta varhaisilta kirjailijoilta, mutta B. Asperlingin omista lisäyksistä on päätelty, että hän oli itsekin vahva pelaaja. Teos on merkittävä useasta eri syystä: siinä esiintyy kuninkaan keskiaikainen loikkaus viimeistä kertaa, siinä luokitellaan avauksia järjestelmällisesti ensimmäistä kertaa ja se on hyvin harvinainen. ==Lähteet== ===Kirjallisuuslähteet=== * ===Internetlähteet=== *Brief notes on the history of Chess 1600 ===Viitteet=== Luokka:Shakinpelaajat Luokka:Shakkikirjailijat
Biohajoava materiaali

Biohajoavaa materiaalia on sanan laajassa merkityksessä kaikki, joka hajoaa kohtuullisessa ajassa bakteerien entsyymitoiminnan tai hydrolyyttisen hajoamisen seurauksena. Tässä merkityksessä sana kattaa kaiken orgaanisen aineksen. Usein biohajoavaksi materiaaliksi kutsutaan aineita, joilla korvataan hajoamattomia petrokemian tuotteita. Tällaisia ovat maissitärkkelyksestä tehty muovinkaltainen PSM, polyglykolihappo (PGA) ja polylaktidi (PLA), jota tehdään sekä maissitärkkelyksestä että sokerijuurikkaasta. PLA:sta tehdään vihannesten ja hedelmien pakkauksia ja kuppeja.PLA on uusin materiaali pakkausteollisuudelleTavani Biohajoavia materiaaleja käytetään jätteiden vähentämiseksi muun muassa pakkaus- ja vaippateollisuudessa. Toinen käyttökohde on lääketiede: luukirurgiassa käytetään kiinnittimiä, jotka liukenevat vähitellen elimistöön, jolloin säästytään toiselta leikkaukselta.Biohajoavien kiinnittimien käyttö luukirurgiassa Haavoihin ommeltavat tikit tehdään usein biohajoavalla langalla; biohajoavia ommelmateriaaleja on käytetty 1970-luvulta asti.Biohajoava laajennin ja laserhoito hyvänlaatuisen eturauhasen liikakasvussa Yliopistolehti. Väitöskirjatiivistelmä 1997 (Anssi Pétas) == Katso myös == *Lahoaminen *Maatuminen *Mädätys *Mätäneminen == Lähteet == == Aiheesta muualla == * * Luokka:Ympäristönsuojelu
Lajos Asztalos

Lajos Asztalos (1889 – 1956) oli unkarilainen shakinpelaaja, kansainvälinen mestari ja International Arbiter. Vuonna 1913 Asztalos voitti shakin unkarinmestaruuden Gyula Breyerin ja Richard Rétin edellä. Maailmansotien välisen ajan hän asui Jugoslaviassa ja opetti filosofian professorina. Asztalos pelasi Jugoslavian joukkueessa kaksissa shakkiolympialaisissa: 1927 ja 1931. Vuonna 1942 hän palasi Unkariin ja ryhtyi journalistiksi. Asztalos toimi myös FIDE:n organisaatiossa ja Unkarin Shakkiliiton presidenttinä. Asztalosille myönnettiin kansainvälisen mestarin arvonimi vuonna 1950 ja International Arbiterin arvonimi vuonna 1951. ==Lähteet== ===Kirjallisuuslähteet=== * ===Viitteet=== ==Aiheesta muualla== * Luokka:Unkarilaiset shakinpelaajat Luokka:Shakin Unkarin-mestarit Luokka:Jugoslavialaiset shakinpelaajat Luokka:Vuonna 1889 syntyneet Luokka:Vuonna 1956 kuolleet Luokka:Shakin kansainväliset mestarit
Jyskä

Jyskä on Jyväskylän 66. kaupunginosa. Sen asukasluku oli 4 262 vuoden 2020 lopulla.Jyväskylän väestö pienalueittain. Jyväskylän kaupunki. Viitattu 2.1.2022. Alue sijaitsee Halssilan ja Vaajakosken kaupunginosien välissä noin viiden kilometrin päässä Jyväskylän keskustasta. Vuoteen 2008 Jyskä oli osa Jyväskylän maalaiskuntaa. Jyväskylä–Pieksämäki-rata kulkee Jyskän halki. Jyskässä sijaitsi aikaisemmin rautatieseisake, mutta se poistettiin käytöstä vuonna 1983. Jyskän halki kulkee myös Jyväskylä–Vaajakoski-moottoritie. Jyskän osa-alueita ovat ainakin Asmalampi, Jyskänrinne, Kivelä ja Tammirinne. Väinölä ja Sulunperä ovat nykyisessä virallisessa kaupunginosajaossa erillisiä kaupunginosia, vaikka niitä saatetaan joskus pitää Jyskän osa-alueina. Väinölässä sijaitsivat aiemmin Valmetin Jyskän tehtaat. Tilastollisessa aluejaossa Jyskä kuuluu Vaajakosken kanssa Vaajakosken-Jyskän suuralueeseen. Virallisessa kaupunginosajaossa Jyskän ja Vaajakosken välinen raja menee suunnilleen Sulunperäntietä pitkin, kun taas pienaluejaossa raja kulkee hieman toisin jättäen Kotimäen alueen Jyskän puolelle. == Palvelut == Jyskän keskustassa sijaitsi vuoteen 2021 asti ostoskeskus, ”Jyskän ostari”. Ostari purettiin ja vuonna 2022 tilalle alettiin rakentamaan kerrostaloja. Samassa rakennuksessa olivat Jyskän nuorisotilat ja seurakunnan tilat. Aiemmin paikalla toimi myös kampaamo sekä neuvola, posti vuoteen 1997 saakka sekä vuoteen 2011 asti R-kioski. R-kioskin vieressä toiminut Siwa lopetti toimintansa vuonna 2017. Ostarissa sijaitsi myös pizza- ja kebabravintola, mutta sekin lopetti toimintansa 2018. Keväällä 2015 Jyskään avattiin Lidl. Jyskässä sijaitsee myös Jyskän koulu, jossa on opetusta ensimmäisestä kuudenteen luokka-asteeseen. Vuonna 2026 jyskän koulla opetetaan vain 1-4 luokkaan ja koulu vaihtuu vaajakoskelle. == Kuvia == Tiedosto:Jyskä Jyväskylä.png|Kerrostaloja Tammirinteellä. Tiedosto:Jyväskylä - Olgantie.jpg|Pientaloja Olgantiellä. Tiedosto:Jyväskylä Haapa- Heikintie.jpg|Haapa-Heikintietä ==Aiheesta muualla== == Lähteet == luokka:Jyväskylän maalaiskunta Luokka:Jyväskylän kaupunginosat Luokka:Vaajakoski–Jyskä
Maarat an-Numanin piiritys

Marran taistelu oli ensimmäisen ristiretken aikainen taistelu, joka käytiin Maarrat an-Numanin kaupungissa. Sen jälkeisen ruokapulan aikana ristiretkeläiset joutuivat turvautumaan kannibalismiin, mikä pysyi muslimien muistoissa pitkään. ==Taustaa== Raimund IV:n ja Taranton Bohemundin johtamien joukkojen vallattua onnistuneesti Antiokian, he alkoivat tehdä hyökkäyksiä maaseudulle talven aikana. Ristiretkeläiset eivät olleet kyenneet suojelemaan ruoka- ja varustekuljetuksiaan, mikä oli johtanut nälkään ja kunnollisten varusteiden puutteeseen sotilaiden keskuudessa. Heinäkuussa 1098, Raimund Pilet, Toloisen Raimundin armeijassa taistellut ritari, johti retkikuntaa Maarrat an-Numaniin. Siellä hänen joukkonsa kohtasivat paljon suuremman muslimivaruskunnan ja kärsivät suuria menetyksiä. Kesän aikana muut ristiretkeläiset jatkoivat matkaansa etelään ja valtasivat useita pieniä kaupunkeja saapuen viimein Maarrat an-Numaniin marraskuussa. Luokka:Piiritykset Luokka:Ristiretkien taistelut Luokka:1098
Sergei Kruglov (ampuja)

Sergei Andrejevitš Kruglov (, s. 27. maaliskuuta 1985 Habarovsk) on venäläinen kivääriampuja. Kruglov on saavuttanut MM-kilpailuissa Zagrebissa 2006 joukkuehopeaa 10 m ilmakiväärillä. Olympialaisissa Pekingissä 2008 hän oli 10 m ilmakiväärissä kahdeksas tuloksella 697,0 (595 + 102,0), jääden pronssista 2,4 pisteen päähän. ==Lähteet== * * * Luokka:Venäläiset ampujat Luokka:Vuonna 1985 syntyneet Luokka:Elävät henkilöt
Mohamed Diriye Abdullahi

Mohamed Diriye Abdullahi on somalialais-kanadalainen tutkija, kirjoittaja ja konsultti, joka asuu Hargeisassa, Somaliassa. Hän on opiskellut kielitieteitä Université de Montrealissa. Hänen väitöskirjansa Le Somali, dialectes et histoire käsittelee somalin kielen kehitystä. Tutkimuskohteinaan hänellä ovat afro-aasialaiset kielet, somalin kieli erityisesti, sekä Somalian historia ja kulttuuri. ==Kirjoituksia== *Fiasco in Somalia: US-UN intervention (Occasional paper / Africa Institute of South Africa), 1995 *Parlons Somali, ed. l"Harmattan, 1996 (French) *Culture and Customs of Somalia (in the series Culture and Customs of Africa), Westport: Greenwoodpress, 2001 *“Teenage Life in Somalia,” in Toyin Falola (ed.), Teenage Life in Africa, Greenwood Press, Westport, Connecticut, 2002. *In the Name of the Cold War, in Adam Jones (ed.), Genocide, War Crimes and the West, Zed Books, 2004. *“Mohamed Siad Barre” in Kevin Shillington (ed.), Encyclopedia of African History, Fitzroy Dearborn, 2004. *“Cushites of Northeastern Africa: Stone Age Origins to Iron Age,” in Kevin Shillington (ed.), Encyclopedia of African History, Fitzroy Dearborn, 2004. *“Somalis: Pastoralism, Islam, Commerce and Expansion in the Horn of Africa to c. 1800,” in Kevin Shillington (ed.), Encyclopedia of African History, Fitzroy Dearborn, 2004. *“Somalis, 19th Century: From Independent Pastoral Clans and City-states to British and Italian Protectorates," in Kevin Shillington (ed.), Encyclopedia of African History, Fitzroy Dearborn, 2004. *“Somalia since 1990,” in Kevin Shillington (ed.), Encyclopedia of African History, Fitzroy Dearborn, 2004. *“Mogadishu,” in Kevin Shillington (ed.), Encyclopedia of African History, Fitzroy Dearborn, 2004. *“Women, Gender and Mourning and Funerary Practices, East Africa, Muslim Cushitic Societies,” in Suad Joseph (ed.), The Encyclopedia of Women and Islamic Cultures (EWIC), Brill Publishers, 2005. ===Tutkimuskohteita === *The Diachronic Development of the Progressive in Somali *The Evolution and the Meaning of the Cardinal Directions in Somali *Pharyngeal Loss and V-raising in Oromo *A Case of Lenition in Somali *A Comparison of Major Cultural Traits Between Cushites and Nilotics - a Culturekreis. *Is Somali a Tone Language? * A Linguistics Bibliography of the Somali Language (on the Somali Language Page web) *Notes on the Development of the Alveolar Trill in Some Positions in Southern Somali Luokka:Somalialaiset kirjailijat Luokka: Somalialaiset tieteilijät Luokka:Kielitieteilijät
Priimas

Priimas () tarkoittaa yleiskielessä ensimmäistä tai etevintä. Priimas on myös joidenkin arkkipiispojen kunnianimi, joka tavallisesti suodaan jonkin valtion kirkon esimiehelle. Katolisen kirkon arvojärjestyksessä priimas sijoittuu patriarkan ja metropoliitan väliin. Virallisesti vain paavilla on priimaksen arvo, sillä hän on Italian priimas, mutta käytännössä arvo on suotu myös eräille arkkipiispoille. Yhdistyneessä kuningaskunnassa priimaksia ovat Yorkin arkkipiispa () ja Canterburyn arkkipiispa (Primate of All England). Keskiajalla Ruotsin priimas oli vuoteen 1457 asti tanskalainen Lundin arkkipiispa. Hänen jälkeensä priimakseksi nimitettiin Uppsalan arkkipiispaa. Epävirallisesti priimas-nimitystä käytetään valtion tai kirkkokunnan ylimmästä piispasta. Suomen kirkossa priimakseksi nimitetään Turun arkkipiispaa, joskin varsinaisesti hän on primus inter pares. Musiikissa priimas-nimitystä käytettiin alkuaan mustalaisorkesterin ensiviulun soittajasta. Myöhemmin nimitystä alettiin käyttää myös jousikvartetin ensiviulistista. == Lähteet == * Otavan iso tietosanakirja. Otava, 1963. * Uusi tietosanakirja. Tietosanakirja Oy, 1964. == Aiheesta muualla == Luokka:Kirkolliset virat Luokka:Anglikaanisen kirkon hallinto
Péter Sidi

Péter Sidi (s. 11. syyskuuta 1978 Komárom) on unkarilainen kivääriampuja. Sidi on saavuttanut MM-kilpailuissa poikien sarjassa joukkuekultaa (1998), sekä aikuisten sarjassa hopeaa (2006 ja 2010), pronssia (2002) ja joukkuepronssia (2006). Olympialaisissa Pekingissä 2008 Sidi oli kuudes 10 m ilmakiväärissä tuloksella 698,4 (595 + 103,4), jääden pronssista pisteen päähän, 25. 50 m pienoiskiväärin asentokilpailussa tuloksella 1 163, jääden finaalipaikasta seitsemän pisteen päähän, ja 39. 50 m pienoiskiväärin makuussa tuloksella 588, jääden finaalipaikasta kuuden pisteen päähän. ==Lähteet== * * * Luokka:Unkarilaiset ampujat Luokka:Vuonna 1978 syntyneet Luokka:Elävät henkilöt
Henry Ernest Atkins

Henry Ernest Atkins (20. elokuuta 1872 – 31. tammikuuta 1955 ) oli englantilainen shakinpelaaja ja kansainvälinen mestari. Vuosina 1895–1901 hän osallistui seitsemään pieneen turnauksen, joista hän voitti neljä ja sijoittui toiseksi kolmesti. 70 turnauksissa pelaamastaan pelistä hän hävisi vain kolme. Vuonna 1902 Atkins osallistui Hannoverin turnaukseen, jossa hän sijoittui kolmanneksi tuloksella +8=7-2. Seuraavan merkittävän turnauksensa hän pelasi vasta kahdenkymmenen vuoden päästä Lontoossa 1922. Turnaus jäi myös hänen viimeiseksi suureksi turnauksekseen. Atkins osallistui myös shakin britannianmestaruuskilpailuihin ja voitti mestaruuden yhdeksästi vuosina 1905–1911, 1924 ja 1925. Hän edusti myös Britannian Shakkiliittoa shakkiolympialaisissa vuosina 1927 ja 1935. Atkinsille myönnettiin kansainvälisen mestarin arvonimi vuonna 1950. ==Lähteet== ===Kirjallisuuslähteet=== * ===Internetlähteet=== * ===Viitteet=== ==Kirjallisuutta== * ==Aiheesta muualla== * Luokka:Englantilaiset shakinpelaajat Luokka:Shakin Britannian-mestarit Luokka:Vuonna 1872 syntyneet Luokka:Vuonna 1955 kuolleet Luokka:Shakin kansainväliset mestarit
HMY Britannia

HMY Britannia on entinen Britannian kuningasperheen huvijahti (Royal Yacht Britannia). Se on järjestyksessään 83. kuninkaallinen huvijahti ja toinen samaa nimeä kantava. ==Historiaa== Britannian rakensi John Brown & Co Ltd:n telakka Clydebankissa, West Dunbartonshiressä. Rakentaminen aloitettiin 16. huhtikuuta 1953. Aluksen kastoi kuningatar Elisabet II. Käyttöönotto tapahtui 11. tammikuuta 1954. Sen oli suunniteltu toimivan sairaalalaivana mahdollisen sodan aikana. Palvellessaan kuningattaren ja kuninkaallisen perheen käytössä se teki yhteensä 696 ulkomaan- ja 272 kotimaanvierailua. Prinssi Charles ja prinsessa Diana matkustivat Britannialla häämatkalleen vuonna 1981. Se on osallistunut myös 1 000 pakolaisen siirtämiseen Etelä-Jemenin sisällissodan jaloista Adenista vuonna 1986. Alus kävi Helsingissä toukokuussa 1976 Elisabetin vieraillessa Suomessa sekä juhannuksen 1994 alla; tällöin se oli matkalla Pietariin ja pysähtyi Suomessa vain tankkaamaan. Aluksella ei ollut tuolloin mukana kuninkaallisia; alus liikkui yksinään kun kuninkaallisten läsnä ollessa sillä oli aina sotalaiva saattajanaan. Aluksella on vieraillut lukuisia henkilöitä, kuten esimerkiksi yhdysvaltalainen kenraali Norman Schwarzkopf, joka aluksen tekniikkaan tutustuttuaan oli tokaissut nähneensä nyt museoidut koneet ja ihmettelevänsä, missä aluksen varsinaiset moottorit ovat. Alus poistettiin käytöstä 11. joulukuuta 1997, ja se kiinnitettiin sen jälkeen pysyvästi laituriinsa Edinburghin Ocean Terminaliin Skotlannissa.Aamulehti 2.3.2010, s. B17.thumb|HMY Britannia. ==Mitat== *Pituus: 125,65 m *Leveys: 16,76 m *Syväys: 5,2 m *Tonnit: 5 862 ==Koneet== *2 höyrykattilaa ja apukattila *2 höyryturbiinia, yht. 12 000 akselihevosvoimaa *Nopeus: maksiminopeus 22,5 solmua, normaali matkanopeus 21 solmua == Lähteet == ==Aiheesta muualla== *HMY Britannian viralliset kotisivut. Britannia Britannia Luokka:Yhdistyneen kuningaskunnan merivoimat Luokka:Edinburgh
Konstantin Prihodtšenko

Konstantin Vladimirovitš Prihodtšenko (, s. 29. maaliskuuta 1972 Belgorod) on venäläinen kivääriampuja. Prihodtšenko on saavuttanut MM-kilpailuissa kolme joukkuekultaa, henkilökohtaista hopeaa, kaksi joukkuehopeaa ja joukkuepronssia. Olympialaisissa Pekingissä 2008 Prihodtšenko oli viides 10 m ilmakiväärissä tuloksella 698,4 (595 + 103,4), jääden pronssista pisteen päähän, ja myös viides 50 m pienoiskiväärin makuussa tuloksella 699,0 (595 + 104,0), jääden pronssista 1,5 pisteen päähän. ==Lähteet== * * * Luokka:Venäläiset ampujat Luokka:Vuonna 1972 syntyneet Luokka:Elävät henkilöt
Viidakon Ykä (animaatiosarja)

Viidakon Ykä () on Classic Median, Studio B Productionsin ja Cartoon Network Studiosin yhteistuottama yhdysvaltalais-kanadalainen Adobe Flashilla tehty piirrossarja. Se on uusi versio vuoden 1967 Viidakon Ykä -animaatiosta. Sarja on samankaltainen kuin Ykän edeltävät elokuvat ja sarjat, joissa hän puolustaa Mbebwen viidakkoa huolimatta siitä, miten naiivi ja kömpelö Ykä on. ==Juoni== Ykä asuu Mbebwen viidakossa, joka on täynnä eksoottisia eläimiä sekä roistoja, jotka ovat aina enemmän hassuja kuin pelottavia. Ykä asuu viidakkoperheensä kanssa, johon kuuluvat hänen paras kaverinsa Apina, hurjan idealistinen ympäristönsuojelija Ursula, muodin orja Magnolia, Ykän uskollinen norsu Musti ja pitkäaikainen ystävä Tuuki-lintu. ==Henkilöt== *Ykä Ykä on Mbebwen viidakon kuningas (Jaksossa alaston apinamies Ykä oli paviaanien kuningas hetken mutta ne aikoivat syödä Ykän jostakin syystä). Hän pelastaa viidakon asukkaat pulasta, keinumalla liaaneissa. Mutta useimmiten Ykä törmää puuhun. Sarjassa hoetaan ettei Ykä käy lähes koskaan kylvyssä. Ykä ei halua kylpeä koska ei halua tuoksua tytöltä. Ykän ystävät ovat Apina, Ursula ja Magnolia, Ykällä on myös " koira " Musti, joka todellisuudessa on elefantti. Ykällä on myös serkku nimeltä Lauri. *Apina Apina on Ykän paras kaveri jo lapsesta asti, " söivät kirputkin toisistaan " kuultiin Apinan sanovan yhdessä jaksossa. Apina käy luultavasti useimmin kylvyssä kuin Ykä. Apina on myös hiukan älykkäämpi kuin Ykä. Apina toimii aina Ykän parhaaksi, vaikka Ykä ei tätä usein ymmärräkään. *Ursula Ursula on tohtori Taavi Kontion tytär. Hän asuu samassa majassa parhaan ystävänsä Magnolian kanssa. Ursulalla on ruskeat hiukset. Ursula myös monessa jaksossa yrittää järjestää Ykän asiat niin että hän ottaisi rennosti. *Magnolia Magnolia on noita-tohtorin tytär. Hän on varsinainen muotitieteilijä. Magnolia puhuu aina muodista, Magnolialla on useita hajuvesiä. Eräässä jaksossa Magnolia huusi: "Finni! Isiii!" Hän on siis täydellinen esimerkki teinityttöjä koskevasta stereotypiasta. *Musti Ykän ns. "koira" joka on oikeasti elefantti. *Tohtori Taavi Kontio Ursulan isä, joka parantaa viidakon eläimiä ja asukkaita. *Noita-Tohtori Noita-Tohtori on Magnolian isä, hän tekee paljon noituuksia. ==Äänirooleissa== ===Suomeksi=== == Katso myös == * Luettelo televisiosarjan Viidakon Ykä jaksoista ==Aiheesta muualla== * Viidakon Ykä TV.comissa Luokka:Yhdysvaltalaiset televisiosarjat Luokka:Kanadalaiset televisiosarjat Luokka:2000-vuosikymmenen piirrossarjat Luokka:Teletoonin televisio-ohjelmat Luokka:Cartoon Networkin televisio- ohjelmat
Galliumfosfidi

Galliumfosfidi (GaP) on galliumin ja fosforin yhdiste, jota käytetään LEDien valmistuksessa. Siitä tehdään N-tyypin puolijohteita lisäämällä rikkiä tai telluuria, ja P-tyypin puolijohteita sinkin avulla. Pelkästä galliumfosfidista tehdyt LEDit emittoivat vihreää valoa. Typen avulla se saadaan hohtamaan kellanvihreänä ja sinkkioksidilla punaisena. Normaalilämpötiloissa galliumfosfidi on kiinteää, kiteistä ainetta. Sen sulamispiste on 1 480 °C. Se on hajutonta eikä liukene veteen. Galliumfosfidin moolimassa on 100.7 g/mol ja CAS-numero 12063-98-8. == Lähteet == *Diodit Kemi-Tornion ammattikorkeakoulu *PubChem: Gallium phosphide *Galliumfosfidin käyttöturvallisuustiedote, Sigma Aldrich, viitattu 25.12.2014. == Aiheesta muualla == *Toxin and Toxin Target Database (T3DB): Gallium phosphide Luokka:Fosfidit Luokka:Puolijohteet Luokka:Galliumyhdisteet Luokka:Puolimetalliyhdisteet
Veikko Vesterinen

Veikko Väinämö Vesterinen (s. 23. lokakuuta 1932 Helsinki) on suomalainen kenraaliluutnantti evp, joka päätti aktiiviuransa Lounais-Suomen sotilasläänin komentajana vuonna 1992. Hän toimi myös sekä Puolustusvoimain komentajan kenraali Yrjö Keinosen että tasavallan presidentti Mauno Koiviston adjutanttina. ==Henkilöhistoria ja sotilasura== Vesterisen vanhemmat olivat toimistopäällikkö, sotilasvirkailija Alpi Vesterinen ja Margareta Maria Saari. Naimisiin hän meni vuonna 1954 Eila Anneli Sarnolan kanssa. Vesterinen tuli ylioppilaaksi 1952 ja suoritti Kadettikoulun 1955 ja Sotakorkeakoulun 1965. Hän toimi Puolustusvoimain komentajan adjutanttina 1967–1970, sotilasasiamiehenä Oslossa ja Kööpenhaminassa 1972–1975, Pääesikunnan ulkomaanosaston päällikkönä 1977–1980 ja Lounais-Suomen sotilasläänin esikuntapäällikkönä 1981–1983 ja komentajana 1987–1992. Tasavallan presidentin 1. adjutantti Vesterinen oli 1984–1987. Hänet ylennettiin kenraaliluutnantiksi vuonna 1990. ==Keinosen adjutantti== Keinosen adjuntanttina Vesterinen kuului niin sanottuihin Keinosen kaatajiin. Keinosta vastaan toiminut upseerijoukko onnistui sijoittamaan Vesterisen puolustusvoimien komentajan lähelle. Tässä roolissaan, jota Keinonen ei aluksi tuntenut, Vesterinen sanojensa mukaan osallistui paitsi esimiehensä vakoiluun upseeriryhmälle muun muassa uudistusten jarruttamiseen: "Me voimme soutaa, olla soutavinamme tai huovata”. Vesterinen on tunnustanut roolinsa avoimesti: ”Keinosen kaatuminen oli epävarmaa ja toimijoiden riskin otto suuri.” (Sotilasaikakauslehti 2/96) Poliittisen historian tutkija Lauri Haataja on käyttänyt julkisuudessa salaliitto-nimitystä Keinosen vastaisesta toiminnasta, johon kuului esimerkiksi puhelimen salakuuntelu. Sotaväessä se tarkoittaa salakapinaa, ja olisi johtanut ankariin rangaistuksiin. Vesterinen onkin paljastanut roolinsa vasta syyteoikeuden vanhennuttua. ==Kirjailija== Vesterinen kertoi vuonna 1995 julkaistuissa muistelmissaan Kolmen kenraalin kintereillä laajasti näkemyksiään muun muassa entisestä esimiehestään Keinosesta. Hän arvosteli seuraavissa kirjoissaan myös 1990-luvun alussa entisen Itä-Saksan jäämistöistä ostetetun asemateriaalin hankintapäätöstä. Tämän kaupan puitteissa esimerkiksi hankitut T-72 -panssarivaunut ovat jo nykyään myyty romumetalliksi, koska niiden vaatimaan välttämättömään modernisointiin ei ryhdytty. Vesterinen on myös lausunut, että Suomen itsenäinen ja uskottava puolustus ovat toisensa poissulkevia asioita ja toivoo Suomen liittyvän jossain vaiheessa Naton jäseneksi. ==Lähteet== * Marja Lappi ja Seppo Lappi. Yrjö Keinonen – suomalainen sotilas * ===Viitteet=== Luokka:Suomalaiset kenraalit Luokka:Suomalaiset kirjailijat Luokka:Vuonna 1932 syntyneet Luokka:Elävät henkilöt
Tarxien Rainbows FC

Tarxien Rainbows FC on jalkapalloseura Maltan Tarxienista. Se perustettiin vuonna 1944 nimellä Little Rainbows. Joukkue voitti kaudella 2007–08 Maltan 1. divisioonan ja pelaa nykyisin maansa korkeimmalla sarjatasolla Maltan Valioliigassa. ==Pelaajat== {| style="width: 250px;" Maalivahdit 1 Anthony Curmi 24 Sean Cini Puolustajat 2 Steve Sadowski 3 Lino Galea 4 Manuel Caruana 5 Malcolm Buttigieg 6 Ivan Čarapić 8 Pio Sciriha 16 Luke Vella Critien ==Aiheesta muualla== * Joukkueen virallinen sivusto Luokka:Maltalaiset jalkapalloseurat
Suurenmoinen elämä

__NOTOC__ Suurenmoinen elämä on Juha Tapion vuonna 9. syyskuuta 2008 julkaistu kuudes studioalbumi. Albumilta julkaistiin kolme singleä, ensimmäinen "Kaksi puuta" heinäkuussa 2008, toinen "Suurenmoinen elämä" lokakuussa ja tammikuussa 2009 "Minä olen, sinä olet". Albumi on saanut platinalevyn, sitä on myyty noin 50 000 kappaletta.Musiikkituottajat - Tilastot - Kulta- ja platinalevyt: Juha Tapio Albumi oli paikallisradioiden Kuukauden levy syyskuussa 2008. Se valittiin myös paikallisradioiden Vuoden levyksi vuonna 2008. == Kappaleet == # # # # # # # # # # # # # == Lähteet == Luokka:Juha Tapion albumit Luokka:Vuoden 2008 albumit
Connie Chiu

Connie Chiu (s. 1969) on kiinalainen albinismia sairastava malli. Chiu syntyi Hongkongissa kiinalaiseen perheeseen. Perhe muutti Ruotsiin hänen ollessa 7-vuotias ja 25-vuotiaana hän ryhtyi malliksi. Chiu on esiintynyt Alan Wilderin Recoil-sooloprojektin singlestä ”Stalker” tehdyllä musiikkivideolla. == Lähteet == == Aiheesta muualla == * Connie Chiu Fashion Model Directoryn sivuilla Luokka:Kiinalaiset mallit Luokka:Vuonna 1969 syntyneet Luokka:Elävät henkilöt Luokka:Albiinot